पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस के संक्रमण चेन को तोड़ने के लिए राज्य सरकार द्वारा बिहार में तत्काल 15 मई तक पूर्ण लॉकडाउन लगाई गई है। लॉकडाउन के दौरान अनावश्यक वाहनों के परिचालन को रोकने एवं गैर जरूरी कार्यों से बाहर निकलने वालों पर नकेल कसने के लिए मधेपुर प्रखंड क्षेत्र में 9 जगहों पर चेक पोस्ट बनाया गया है। चेक पोस्ट उन सड़कों पर बनाया गया है जो सड़कें दूसरे जिले या दूसरे प्रखंडों को मधेपुर से जोड़ती है। बीडीओ अर्चना कुमारी ने बताया कि मधेपुर थाना क्षेत्र के चिन्हित 5 जगहों पर तथा भेजा थाना क्षेत्र के चिन्हित 4 जगहों पर बुधवार को चेक पोस्ट बनाया गया है। सभी चेक पोस्टों पर दंडाधिकारी के साथ एक पुलिस पदाधिकारी, दो चौकीदार तथा तीन-तीन शिक्षा स्वयं सेवकों को अगले आदेश तक के लिए प्रतिनियुक्त किया गया है। मधेपुर थाना क्षेत्र में बूढ़ा नाथ महादेव मंदिर के निकट बनाए गए चेक पोस्ट पर मनरेगा के कार्यक्रम पदाधिकारी अजीत कुमार झा तथा एएसआई मुरली पासवान को प्रतिनियुक्त किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn